27.000 jobber har forsvunnet fra oljebransjen på to år

De siste to årene har rundt 27.000 jobber forsvunnet fra oljebransjen, og ekspertene ser få tegn til bedring i 2016. Oljeingeniøren Ingve Nilsen mistet jobben to ganger på et drøyt år.

ingvenilsen_doc6nrzpdwvggi1adjb0kds.jpg Tommy Ellingsen

2. jan. 2016 21:41 Sist oppdatert 4. januar 2016

— Jeg tror ikke det blir så lett å finne seg ny jobb nå, så jeg må nok være litt kreativ, sier ingeniøren.

To dager før julaften kom beskjeden: Selskapet han har jobbet for siden august, er konkurs.

For andre år på rad måtte den ferske sivilingeniøren gå julen i møte uten jobb. Da Aftenposten møtte ham hjemme på gården til foreldrene på Bryne i mars i år, hadde han vært arbeidsledig i fire måneder. Han hadde bare rukket å stå tre måneder i den ettertraktede traineestillingen i Subsea 7 før oljenedturen traff og selskapet måtte kutte traineeprogrammet.

Etter åtte måneders jobbjakt fikk han i august endelig napp hos brygge- og moloprodusenten Akkar. Men også denne gangen ble gleden kortvarig, oppdragene ble færre for det Stavanger-baserte selskapet, og 22. desember var det kroken på døren.

— Det er leit. Jeg trivdes godt i jobben, det var veldig lærerikt og det var mange forskjellige ting å gjøre, sier Nilsen.

Ekspertene mener den lave oljeprisen og økende ledigheten får folk til å spare mer, og avlyser kjøpefesten for 2016. Her er deres råd.

Tøffe tak

Nilsen er for tiden i godt selskap. De siste månedene i 2015 har meldinger om nedbemanninger kommet som perler på en snor. 15.desember meldte Statoil at selskapet gir samtlige ansatte mulighet til å søke sluttpakke. Selskapet skal redusere bemanningen med inntil 1500 i løpet av 2016. Selskapet har allerede redusert bemanningen med over 1300 fast ansatte og 1000 innleide konsulenter.

Uken før jul gikk det lille, børsnoterte seismikkselskapet Dolphin konkurs, og rundt 100 ansatte mister jobben. På årets nest siste arbeidsdag meldte National Oilwell Varco Norge at selskapet har fått kansellert kontrakter for rundt 10 milliarder kroner. Meldingen kom bare noen uker etter at selskapet meldte at det må kutte bemanningen i Norge med 900 ansatte.

Ifølge NITO, som er den største fagforeningen for ingeniører, er 1500 av deres medlemmer registrert arbeidsledige. Dette er rundt tre ganger høyere enn normalt. Ifølge NITO-leder Trond Markussen er de reelle tallene langt høyere. Tallene inkluderer ikke folk som har gått ut med sluttpakker.

— Selv om de i antall ikke er så mange, er det mange innenfor et lite geografisk område som skal ha jobb. Det er tøft, og også i 2016 tror vi det blir tøffe tak. Jeg tror vi må bikke 2017 før det begynner å løsne, sier Markussen.

30.000 stillinger vil forsvinne

Oljeanalytiker Truls Oma Erichsrud i DnB Markets har ført oversikt over alle annonserte bemanningskutt i oljebransjen siden januar 2014. Ifølge ham er antallet stillinger i bransjen i Norge de siste to årene redusert med rundt 27.000. Og han tror ikke det er slutt med det:

— Kuttene som er tatt til nå har stort sett vært "lette" kutt, som innleide konsulenter, midlertidige, folk som er nye i jobben, og folk som går av med tidlig pensjon. Nå må selskapene gå mer i dybden. Om tallene kommer til å øke i samme tempo som vi har sett i år, er jeg usikker på, men at det kommer flere kutt, er helt sikkert, sier han.

Det som er krise i Rogaland, kan gi nye muligheter i resten av landet, sier DnB-sjef Rune Bjerke. Han er betinget optimist før 2016.

Oljeprisen falt til sitt laveste nivå på 11 år rett før jul, og ekspertene tror den blir liggende på et lavt nivå også i 2016. Oljeanalytiker Thina Saltvedt i Nordea nedjusterte nylig sine anslag for oljeprisen i 2016 og 2017 til 49 og 65 dollar i snitt. Analytikerne i DnB er litt mer optimistiske til oljeprisen, og opererer med anslag på 55 dollar for neste år. Oljeprisen falt til sitt laveste nivå på 11 år rett før jul, og ekspertene tror den blir liggende på et lavt nivå også i 2016. Oljeanalytiker Thina Saltvedt i Nordea nedjusterte nylig sine anslag for oljeprisen i 2016 og 2017 til 49 og 65 dollar i snitt. Analytikerne i DnB er litt mer optimistiske til oljeprisen, og opererer med anslag på 55 dollar for neste år.

Oljeanalytiker Thina Saltvedt i Nordea tror oljeselskapene vil stå på bremsen også i 2016. Ruud, Vidar

— Jeg var den mest pessimistiske for årets pris, og var også den som traff best. Jeg ligger nok lavest for neste år også, sier Saltvedt. Hun ser få tegn til snarlig prisstigning i oljemarkedet. Fortsatt høy produksjon i Saudi-Arabia og USA, samt mulighetene for at "ny" olje kommer inn på markedet fra Iran og Libya, gjør at prisene vil holde seg lave i tiden fremover.

— Vi går ut av 2015 med oljeselskaper som står for fullt på bremsen, og det vil de nok gjøre til langt ut i 2016. De er nødt til å kutte mer, investeringer må kuttes, og dessverre vil vi nok også se at flere arbeidsplasser vil gå tapt, sier hun.

Ute for godt

Bransjeforeningen Norsk olje og gass tror ikke de lave oljeprisene vil være avgjørende for selskapenes investeringsvilje i årene fremover. Det viktige er hva slags forventninger selskapene har til oljeprisen på lang sikt, sier leder Karl Eirik Schjøtt-Pedersen. Bransjeforeningen venter at oljeinvesteringene vil falle kraftig de to neste årene, for så å ta seg opp igjen i 2018. Men oppgangen vil ikke nødvendigvis følges av flere oljejobber.

Karl Eirik Schjøtt-Pedersen i Norsk olje og gass tror ikke oljeselskapene vil ansette flere nye folk selv om konjunkturene i oljebransjen tar seg opp igjen. Johansen, Carina

— Hele poenget med omstillingen som nå gjennomføres er at jobben må gjøres med færre ressurser for at selskapene skal være konkurransedyktige fremover. Hovedbildet er at de som nå går ut av olje- og gassvirksomheten ikke kan forvente å komme tilbake, sier han.Nilsen kan med sin utdanningsbakgrunn like gjerne jobbe i byggebransjen som i oljebransjen. I månedene han gikk arbeidsledig, opplevde han den beintøffe konkurransen blant ingeniører i oljebyen. - Tilbakemeldingen jeg fikk var ofte at jeg hadde fått jobben på dagen - dersom dette var for to år siden. Men nå er det andre tider og veldig mange erfarne søkere, sier han.

Selv om oljenedturen har rammet vestlandsfylkene hardest, håper og tror Nilsen fortsatt at finner en jobb som gjør at han kan bli i Stavanger-regionen.

— Jeg har akkurat kjøpt hus på Bryne og flyttet inn i romjulen. Så jeg bør nok bli her, sier han.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding